text: 18 illegale flygtninge stuvet sammen i en bil
  18 september 2014 kl. 19.16
  Tysk politi afslørede her til aften 18 flygtninge, der var på vej til Danmark i en autocamper.
  Politiet ved endnu ikke, hvor flygtningene kom fra, da de ikke havde nogen papirer, skriver Flensborg Avis.
  Menneskesmugleren flygtede.
  - Men vi har flere patruljevogne i området for at lede efter ham. Vi har alarmeret den danske-tyske patruljevogn, som også er indsat i forsøget på at fange sluseren, siger politiets pressetalsmand Hanspeter Schwartz til Flensborg Avis.
  De 18 flygtninge rejste under ynkelige forhold. Der var kun fem sæder i bilen. De fleste måtte derfor sidde på gulvet.
  Artikel i Flensborg Avis
  